b"\n_START_ARTICLE_\nLaboe\n_START_SECTION_\nHist\xc3\xb2ria\n_START_PARAGRAPH_\nEl 1226 el monestir de Preetz va adquirir la zona entre els rius K\xc3\xb6hner M\xc3\xbchlbach i l'Hagener Au i el bosc adjacent, el que explica el nom de Probstei (prebosteria). El 1240 \xc3\xa9s descrit com un t\xc3\xadpic poble rotund: unes masies a l'entorn d'una pla\xc3\xa7a circular. Probablement ja hi havia un assentament de pescodors de wends, anomenat Lubodne (eslau per a Lloc de cignes), el cigne que es troba a l'escut del municipi. Al temps el nom va evolucionar vers Laboe. El 1643 durant una batalla entre els danesos i els suecs, el poble va ser incendiat._NEWLINE_Des de la segona meitat del segle XIX, a poc a poc va desenvolupar-se el turisme i el poble rural va transformar-se en lloc balneari i de vil\xc2\xb7legiatura per als ciutadans benestants de la ciutat de Kiel.  El 1850 va construir-se el port, que va tenir un paper important en l'exportaci\xc3\xb3 de la producci\xc3\xb3 de les masies de la Prebosteria. Tamb\xc3\xa9 tenia una funci\xc3\xb3 militar per al transport dels materials per a fortificar la l\xc3\xadnia de la costa.  Despr\xc3\xa9s de la Primera Guerra Mundial, el port va perdre el seu paper econ\xc3\xb2mic.  Va ser transformat eixamplat d'un port esportiu per als velers dels Jocs Ol\xc3\xadmpics d'estiu de 1936. Durant el nazisme (1933-1945), Laboe era integrat en la xarxa de llocs d'estiueig per l'organitzaci\xc3\xb3 del partit nazi  Kraft durch Freude (For\xc3\xa7a per l'Alegria)._NEWLINE_El 2008 el municipi que era independent fins aleshores va integrar-se en l'amt Probstei (prebosteria), junts amb els municipis de Sch\xc3\xb6nberg i Stoltenberg."